ai4bharat/Pralekha huggingface dataset:
कंपनी व्यवहार मंत्रालय
इन्स्टिट्यूट ऑफ चार्टर्ड अकाउंटंट्स ऑफ इंडिया आणि द चार्टर्ड अकाउंटंट्स ऑफ मालदीव् यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत इन्स्टिट्यूट ऑफ चार्टर्ड अकाउंटंट्स ऑफ इंडिया  आणि द चार्टर्ड अकाउंटंट्स ऑफ मालदीवज  यांच्यात सामंजस्य करारावर स्वाक्षऱ्या करण्यास मंजुरी देण्यात आली.
तपशील:
आयसीएआय आणि सीए मालदीवचे उद्दीष्ट लेखा ज्ञान, व्यावसायिक आणि बौद्धिक विकासाच्या प्रगतीसाठी परस्पर सहकार्य स्थापित करणे, त्यांच्या संबंधित सदस्यांचे हित संबंध वाढविणे आणि मालदीव आणि भारतातील लेखा व्यवसायाच्या विकासात सकारात्मक योगदान देणे आहे.
परिणाम :
मालदीवच्या सनदी लेखापालांना मदत करण्याबरोबरच या सामंजस्य करारामुळे आयसीएआय सदस्यांना भविष्यात मालदीवमध्ये व्यावसायिक संधी मिळण्याच्या शक्यतांना अतिरिक्त चालना मिळेल. या सामंजस्य करारामुळे अकाउंटन्सी व्यवसायातील सेवांची निर्यात प्रदान करून आयसीएआय मालदीवबरोबरची भागीदारी मजबूत करण्यास मदत करेल, आयसीएआय सदस्य देशभरातील विविध संघटनांमध्ये मध्यम ते उच्च स्तरीय पदांवर आहेत आणि एखाद्या देशाच्या संबंधित संघटनांच्या निर्ण घेण्याच्या धोरणांवर प्रभाव टाकू शकतात.
फायदे :
या सामंजस्य करारामुळे आयसीएआय सदस्यांना त्यांचे व्यावसायिक क्षितिज विस्तारण्याची संधी मिळेल आणि आयसीएआयला स्थानिक नागरिकांच्या क्षमता वाढीस मदत करण्यासाठी प्रोत्साहन मिळेल. या सामंजस्य करारामुळे भारत आणि मालदीव यांच्यातील कार्यरत संबंध मजबूत होण्यास चालना मिळेल. या करारामुळे दोन्ही बाजूंनी व्यावसायिकांची गतिशीलता वाढेल आणि जागतिक स्तरावरील व्यवसायाला नवा आयाम मिळेल.
अंमलबजावणी धोरण आणि उद्दिष्टे:
विचारांची देवाणघेवाण, व्यावसायिक लेखा प्रशिक्षण संदर्भातील माहिती, व्यावसायिक मुल्ये, तांत्रिक संशोधन, सनदी लेखापालांचा व्यावसायिक विकास, या माध्यमातून लेखा व्यवसायाच्या बाबतीत आयसीएआय आणि सीए मालदीव यांच्यातील सहकार्य मजबूत करणे हे या सामंजस्य कराराचे उद्दीष्ट आहे. एकमेकांचे संकेतस्थळ, चर्चासत्रे, परिषदा, विद्यार्थ्यांची देवाणघेवाण कार्यक्रम आणि दोन्ही संस्थांसाठी परस्पर फायदेशीर इतर संयुक्त उपक्रमांद्वारे परस्पर सहकार्याला चालना देण्याचा हेतू आहे. या सामंजस्य करारामुळे जगात या व्यवसायाला चालना देण्यासाठी भारत आणि मालदीवमधील लेखा व्यवसायाच्या विकासाविषयी अद्ययावत माहिती मिळेल. याव्यतिरिक्त, सीए मालदीव 135 देशांमध्ये 180 पेक्षा जास्त सदस्यांसह इंटरनॅशनल फेडरेशन ऑफ अकाउंटंट्स  या जागतिक व्हॉइस ऑफ अकाऊंटन्सी व्यवसायाचे सदस्य बनू इच्छित आहे. सीए मालदीवला आयएफएसीचे सदस्य बनविण्यासाठी आयसीएआय, सीए मालदीवला तांत्रिक सहकार्य करेल.
पार्श्वभूमी:
इन्स्टिट्यूट ऑफ चार्टर्ड अकाउंटंट्स ऑफ इंडिया  ही भारतातील चार्टर्ड अकाउंटंट्सच्या व्यवसायाच्या नियमनासाठी चार्टर्ड अकाउंटंट्स ॲक्ट , 1949 अंतर्गत स्थापन केलेली एक वैधानिक संस्था आहे. आयसीएआयने शिक्षण, व्यावसायिक विकास, उच्च लेखांकन, लेखापरीक्षण आणि नैतिक मानकांच्या क्षेत्रात मोठे योगदान दिले आहे, जे जागतिक स्तरावर मान्यता प्राप्त आहे.
S.Tupe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
संरक्षण मंत्रालय
जम्मू आणि काश्मीरमधील लष्करी तळांवर दहशतवादी हल्ले
(नवी दिल्ली, 23 जुलै 2018
जम्मू आणि काश्मीरमधील लष्करी तळांवर होणाऱ्या दहशतवादी हल्ल्यांची तपशीलवार चौकशी केली जात असल्याची माहिती संरक्षण राज्यमंत्री डॉ. सुभाष भामरे यांनी आज राज्यसभेत दिली. 2016 साली अशा प्रकारचे हल्ले पाच वेळा झाले. 2017 साली जम्मू आणि काश्मीरमधल्या एका लष्करी तळावर हल्ला झाला तर 2018 साली आतापर्यंत असे तीन हल्ले झाले आहेत.
जम्मू काश्मीरमधील लष्करी तळांवर होणाऱ्या या दहशतवादी हल्ल्यांची सरकारने गंभीर दखल घेतली आहे. असे हल्ले रोखण्यासाठी तसेच प्रतिकाराच्या दृष्टीने अनेक उपाययोजना राबविल्या जात आहेत. जोखमीच्या निकषावर तेथील लष्करी तळांचे वर्गीकरण, दहशतवाद्यांसंदर्भात प्राप्त माहितीचे योग्य विश्लेषण, प्रतिकार क्षमता वाढविण्यासाठी अत्याधुनिक हत्यारे आणि तंत्रज्ञानाचा वापर अशा अनेक बाबींचा त्यात समावेश आहे.
N.Sapre/M.Pange/P.Kor
अंतराळ विभाग
केंद्रीय मंत्री डॉ. जितेंद्र सिंग म्हणतात, पृथ्वीच्या निम्न कक्षेत मानवी अंतराळ उड्डाण क्षमता प्रदर्शनाच्या माध्यमातून इस्रो स्वदेशी अंतराळ पर्यटन विकसित करण्याच्या प्रक्रियेत
अंतराळ विभाग सर्वसमावेशक, एकात्मिक अंतराळ धोरणाचा मसुदा तयार करण्याच्या प्रक्रियेतः डॉ. जितेंद्र सिंग
पृथ्वीच्या निम्न कक्षेतील मानवी उड्डाण क्षमता प्रदर्शनाच्या माध्यमातून इस्रो स्वदेशी अंतराळ पर्यटन विकसित करण्याची प्रक्रिया सुरु आहे, अशी माहिती केंद्रीय अंतराळ विज्ञान आणि तंत्रज्ञान  मंत्री, पृथ्वी विज्ञान  राज्यमंत्री, अणु उर्जा आणि अंतराळ मंत्री डॉ. जितेंद्र सिंग यांनी दिली आहे.
राज्यसभेत एका लेखी उत्तरात दिलेल्या माहितीत डॉ. जितेंद्र सिंग यांनी म्हटले आहे की, भारतीय राष्ट्रीय अंतराळ संवर्धन आणि प्राधीकरण केंद्र  सुरूवातीपासून शेवटपर्यंत अंतराळ उपक्रमांमध्ये खाजगी क्षेत्राच्या सहभागाला प्रोत्साहन देण्याचाही प्रयत्न करत असून यात अंतराळ पर्यटनाचाही समावेश आहे.
अंतराळ क्षेत्रातील आंतरराष्ट्रीय सहकार्याच्या मुद्यावर मंत्री म्हणाले की, भारतीय अंतराळ संशोधन संघटना  अंतराळ उपक्रमांच्या विविध प्रकारच्या क्षेत्रांसंदर्भात 61 देशांकडून आंतरराष्ट्रीय सहकार्य आणि संबंधांचा पाठपुरावा करते.
भारतीय अंतराळ संवर्धन आणि प्राधिकरण केंद्र, अंतराळ विभागाच्या अंतर्गत एक खिडकी संस्था म्हणून तयार करण्यात आले असून अंतराळ विज्ञानात स्वारस्य असलेले तरूण व्यावसायिक आणि विद्यार्थ्यांचा समावेश करून त्याद्वारे अंतराळ कार्यक्षेत्रात खासगी क्षेत्राच्या सहभागाला प्रोत्साहन, आधार देणे आणि प्राधिकृत करण्याचा त्याचा उद्देश आहे.
इन स्पेस देशभरातील इस्रो केंद्रांमध्ये उपलब्ध असलेल्या तांत्रिक सुविधा आणि तज्ञ मार्गदर्शन खाजगी संस्थांना सामायिक करण्यासाठी सक्षम यंत्रणा घेऊन येईल.
एका संबंधित प्रश्नाला उत्तर देताना डॉ. जितेंद्र सिंग यांनी माहिती दिली की, अंतराळ विभाग  अंतराळ धोरणाचा सर्वसमावेशक, एकात्मिक मसुदा तयार करण्याच्या प्रक्रियेत गुंतला आहे, जे धोरण खाजगी भारतीय अंतराळ उद्योगाच्या उपक्रमांना दिशा प्रदान करेल.
अर्थ मंत्रालय
केंद्रीय अर्थमंत्री निर्मला सीतारामन यांच्या अध्यक्षतेखाली केंद्रीय अप्रत्यक्ष कर आणि सीमाशुल्क विभागाची आढावा बैठक
नवी दिल्ली, 29 एप्रिल 2023
केंद्रीय वित्त आणि कॉर्पोरेट व्यवहार मंत्री निर्मला सीतारामन यांच्या अध्यक्षतेखाली आज नवी दिल्लीत केंद्रीय अप्रत्यक्ष कर आणि सीमाशुल्क विभागाची बैठक झाली. सीबीआयसी चे अध्यक्ष, महसूल अधिकारी आणि इतर सदस्य ह्या बैठकीला उपस्थित होते.
या बैठकीत व्यापार सुविधा, करदात्यांसाठीच्या सेवा, व्यापारासाठीच्या तक्रार निवारण, अनुशासनात्मक प्रकरणे आणि पायाभूत सुविधा प्रकल्पांना अंतिम रूप देणे आणि पलासमुद्रम इथे उभारल्या जात असलेल्या अप्रत्यक्ष कर आणि अंमली पदार्थ  च्या राष्ट्रीय सीमाशुल्क अकादमी, अप्रत्यक्ष कर आणि अंमली पदार्थ  च्या आगामी परिसराच्या प्रगतीचा आढावा घेण्यात आला.
करदात्याच्या सेवांमध्ये सातत्याने सुधारणा करण्याच्या गरजेवर अर्थमंत्र्यांनी भर दिला. तक्रार निवारण संदर्भात प्रत्येक क्षेत्रामध्ये जीएसटी व्यवस्थेचा भाग असलेल्या व्यापार आणि उद्योगातील सदस्यांशी त्यांच्या समस्या आणि सूचना जाणून घेण्यासाठी त्यांच्याशी संवाद साधला जावा, जेणेकरून त्यांच्यासाठी उपाय शोधण्यासाठी समस्यांची पद्धतशीरपणे ओळख व्हावी, अशी इच्छा त्यांनी व्यक्त केली. तक्रार निवारण प्रक्रियेच्या गुणवत्तेत सुधारणा होण्यासाठी तक्रारींचे निवारण करण्यासाठी अभिप्राय घेण्यासाठी एक यंत्रणा स्थापन करण्याचे निर्देशही त्यांनी दिले.
या आढावा बैठकीत वित्तमंत्र्यांना 2022-23 च्या एकूण अप्रत्यक्ष कर संकलनातून किती महसूल जमा झाला याची माहिती देण्यात आली. या आर्थिक वर्षात, वस्तू आणि सेवा कर संकलन, 13.82 लाख कोटी इतके झाले. गेल्या वर्षी 12.89 लाख कोटी रुपये इतके होते.
अर्थमंत्र्यांनी सीबीआयसी ला त्यांची स्वयंचलित वस्तू आणि सेवा कर परतावे छाननी पुढील आठवड्यापर्यंत सादर करण्याचे निर्देश दिले आणि तंत्रज्ञानाच्या अधिकाधिक वापराद्वारे करदात्यांची संख्या वाढवण्यासाठी कृती योजना लागू करण्याचे निर्देश दिले. बनावट बिलिंग/इनपुट टॅक्स क्रेडिट  विरुद्धची मोहीम अधिक तीव्र करण्यासाठी सीबीआयसीने आधीच बुक केलेल्या प्रकरणांच्या अभ्यास करून सर्वसमावेशक मूळ कारणांचे विश्लेषण करावे आणि त्रुटी टाळण्यासाठी शिफारसी कराव्यात असा सल्ला त्यांनी दिला.R.Aghor/Radhika/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
कृषी मंत्रालय
देशभरातील राज्यांमध्ये कृषी कायद्यांचे स्वागत- नरेंद्र सिंह तोमर
उत्तर प्रदेशातल्या भारतीय किसान संघटनेचा  कृषी कायद्यांना पाठींबा
प्रामाणिक शेतकरी संघटनांसमवेत चर्चा सुरु ठेवण्याची सरकारची इच्छा
नवी दिल्ली, 15 डिसेंबर 2020
उत्तर प्रदेशातल्या भारतीय किसान संघटनेच्या  सदस्यांनी आज कृषी भवनात केंद्रीय कृषी आणि शेतकरी कल्याण मंत्री नरेंद्र सिंह तोमर यांची भेट घेतली. संघटनेच्या नेत्यांनी कृषी कायद्यांचे स्वागत करत हे कायदे शेतकऱ्यांसाठी लाभदायी असल्याचे सांगितले. तथापि कृषी कायदे आणि किमान आधारभूत किंमत यासंदर्भातल्या सूचनांसह त्यांनी कृषी मंत्र्यांना एक निवेदनही दिले.
कृषी कायद्यांच्या समर्थनाबद्दल संघटनेच्या नेत्यांचे, कृषी मंत्री नरेंद्र सिंह तोमर यांनी आभार मानले. देशभरातल्या विविध राज्यात कृषी कायद्यांचे स्वागत करण्यात येत असल्याचे त्यांनी सांगितले. सरकार, खऱ्या/प्रामाणिक कृषी संघटनांशी चर्चा सुरु ठेवू इच्छित असून खुलेपणाने तोडगा काढू इच्छित असल्याचे त्यांनी सांगितले. किमान आधारभूत किंमत हा प्रशासकीय निर्णय असून आधीप्रमाणेच जारी राहील.
तंटा निर्माण झाल्यास दिवाणी न्यायालयात जाण्याचा पर्याय शेतकऱ्यांना उपलब्ध करण्याची सूचना भारतीय किसान संघटनेच्या नेत्यांनी केली. गाव आणि छोट्या शहरातल्या शेतकऱ्यांच्या अधिकाराच्या रक्षणासाठी, मंडी प्रमुखाइतकेच महत्व पंचायत प्रमुखाला दिले जावे असेही त्यांनी सुचवले.
उत्तर प्रदेशात सिंचनासाठीचे वीज दर कमी करावेत आणि वीज अधिक काळासाठी उपलब्ध राहावी असे संघटनेच्या नेत्यांनी सुचवले. पिकांसाठीचे निकष खरेदी केंद्रावर निश्चित केले जावेत ज्यामुळे शेतकऱ्यांना त्यांच्या कृषी मालाची विक्री करण्यासाठी अडचण येणार नाही असा प्रस्तावही त्यांनी दिला.S.Thakur/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
गृह मंत्रालय
केंद्रीय गृहमंत्र्यांच्या हस्ते उद्या स्टुडंट पोलिस कॅडेट  कार्यक्रमाचे उद्घाटन
नवी दिल्ली, 20 जुलै 2018
केंद्रीय गृहमंत्री राजनाथ सिंग यांच्या हस्ते उद्या स्टुडंट पोलिस कॅडेट  कार्यक्रमाचे उद्घाटन होणार आहे. केंद्रीय मनुष्यबळ विकास मंत्री प्रकाश जावडेकर, हरियाणाचे मुख्यमंत्री मनोहर लाल, नियोजन रसायन आणि खते राज्यमंत्री राव इंद्रजीत सिंग, केंद्रीय गृहराज्यमंत्री हंसराज अहिर या मान्यवरांच्या उपस्थितीत या उपक्रमाचे उद्घाटन होईल.
या उपक्रमात गुन्हे नियंत्रण आणि मूल्य शिक्षण अशा दोन भागांचा समावेश आहे. इयत्ता आठवी आणि नववीमध्ये शिकणाऱ्या विद्यार्थ्यांवर या उपक्रमात प्रामुख्याने भर दिला जाईल. गुन्हे नियंत्रण या भागात कम्युनिटी पोलिसिंग, रस्ते सुरक्षा, सामाजिक अपप्रवृत्ती विरोधात लढा, महिला आणि बालकांची सुरक्षा तसेच भ्रष्टाचार आणि आपत्ती विरोधातील लढा या बाबींचा समावेश असेल तर दुसऱ्या भागात मानवी मूल्ये, ज्येष्ठां प्रती आदर, संघ भावना, संयम आणि सहनशीलता या बाबींवर भर दिला जाईल.
हा राष्ट्रीय स्तरावरील कार्यक्रम असून त्याच्या अंमलबजावणीसाठी राज्यांना 67 कोटी रुपयांची रक्कम जारी करण्यात आली आहे. शैक्षणिक साधने आणि प्रशिक्षणासाठी प्रत्येक शाळेला 50,000 रुपये प्रदान केले जाणार आहेत. ग्रामीण आणि शहरी भागातील सरकारी शाळांमध्ये सर्व प्रथम या उपक्रमाची अंमलबजावणी केली जाणार आहे. या उपक्रमाची देखरेख करण्यासाठी राज्यस्तरावर गृह विभागाच्या प्रधान सचिवांच्या अध्यक्षतेखाली एक समितीही नेमली जाणार आहे.
N.Sapre/M.Pange/P.Malandkar
(Visitor Counter : 56
श्रम आणि रोजगार मंत्रालय
ईपीएस-1995 अंतर्गत योजनांच्या प्रमाणपत्रासाठी अर्ज करण्याची सुविधा आता 'उमंग' ॲप्लिकेशनवर उपलब्ध
उमंग ॲपवर ईपीएफओ सेवांचा सर्वाधिक लोकांनी घेतला लाभ
नवी दिल्ली, 28 सप्टेंबर 2020
कोविड-19 साथीच्या काळात घरबसल्या सोयीस्कर पद्धतीने काम करण्यासाठी, EPF म्हणजेच कर्मचारी भविष्यनिर्वाह निधीच्या सदस्यांसाठी 'उमंग'  अर्थात- नव्या युगातील प्रशासनासाठी एकीकृत मोबाइल ॲप्लिकेशन - याचा मोठा वापर केला आहे. उमंग ॲपवर आधी असलेल्या 16 सेवांमध्ये आणखी भर घालत ईपीएफओने कर्मचारी भविष्यनिर्वाह निधीच्या सदस्यांना, कर्मचारी निवृत्तीवेतन योजना- 1995 करिता योजना प्रमाणपत्रासाठी अर्ज करण्याची सुविधा उपलब्ध करून दिली आहे.
उमंग ॲपच्या माध्यमातून या योजना प्रमाणपत्रासाठी अर्ज करणे सोपे असल्याने आता सदस्यांना त्या अर्जासाठी प्रत्यक्ष उपस्थित राहण्याची आवश्यकता नाही. तसेच यामुळे अनावश्यक कागदपत्रांबाबतचे काम वाचविणे शक्य होईल. या सुविधेमुळे 5.89 कोटींपेक्षा अधिक सदस्यांना फायदा होऊ शकेल. उमंग ॲपवर ही सुविधा मिळवण्यासाठी, चालू असलेला UAN म्हणजे सार्वत्रिक खाते क्रमांक आणि EPFO कडे नोंदित असलेला मोबाईल क्रमांक असणे पुरेसे आहे.
याद्वारे थेट ग्राहकांपर्यंत अद्ययावत तंत्रज्ञान पोहोचविले जात आहे. उमंग अॅपवर EPFO ही सर्वात लोकप्रिय सुविधा म्हणून कायम आहे. या अॅपवर ऑगस्ट 2019 पासून 47.3 कोटी जणांनी हजेरी लावली असून यापैकी 41.6 कोटी अर्थात 88% जणांनी ईपीएफओ सेवांसाठी या अॅपचा वापर केला आहे.
S.Thakur/J.Waishampayan/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
रेल्वे मंत्रालय
भारतीय रेल्वे येत्या 24 तासांमध्ये 140 मेट्रीक टनांहून जास्त द्रवरुप प्राणवायूचे वितरण करणार
70 मेट्रीक टन द्रवरूप प्राणवायू घेऊन ऑक्सिजन एक्स्प्रेस रेल्वेगाडी आज दिल्लीला जाण्यास निघणार
शक्य त्या सर्व मार्गांनी प्राणवायू वाहतूकीचे रेल्वेचे नियोजन
फलाट आणि बोगी तयार
नवी दिल्ली, 25 एप्रिल 2021
सध्याच्या परिस्थितीत युध्दपातळीवर काम करत असलेली भारतीय रेल्वे येत्या 24 तासांमध्ये 140 मेट्रीक टनांहून जास्त द्रवरुप प्राणवायूचे वितरण करणार आहे. त्यापैकी 9 टँकर्स आधीच निघाले आहेत, त्यापैकी 5 आज रात्री लखनौला पोहोचतील आणि उरलेले चार टँकर्स बोकारोहून निघाले असून ते उद्यापर्यंत लखनौला पोहोचतील.
आतापर्यंत नागपूरमार्गे मुंबई ते विशाखापट्टनम ते नाशिक आणि लखनौ ते बोकोरो आणि तेथून परतीचा प्रवास ऑक्सिजन एक्स्प्रेसने केला आहे. आतापर्यंत ऑक्सिजन एक्स्प्रेसने जवळपास 150 टन द्रवरूप प्राणवायूचे एकूण 10 कंटेनरची वाहतूक केली आहे.
त्यापैकी 9 टँकर्स आधीच निघाले आहेत, त्यापैकी 5 आज रात्री लखनौला पोहोचतील आणि उरलेले चार टँकर्स बोकारोहून निघाले असून उद्यापर्यंत लखनौला पोहोचतील.
70 मेट्रीक टन द्रवरूप प्राणवायू भरलेले 4 टँकर्स असलेली एक ऑक्सिजन एक्स्प्रेस रेल्वेगाडी आज छत्तीसगढ़मधील रायगढ़हून दिल्लीला जाण्यास निघेल.
दिल्ली सरकारला रस्ते मार्गाने जाणारे प्राणवायू टँकर्स मिळवण्याच्या सूचना रेल्वेने केली आहे. ऑक्सिजन कंटेनर्सची कंटेनर वॅगनने दुर्गापूर ते दिल्ली अशी वाहतूक करण्याची तयारी रेल्वेने दर्शवली आहे.
खालील मार्गांवरून प्राणवायूच्या वाहतूकीला रेल्वे संपूर्णपणे तयार आहे:
महाराष्ट्रात द्रवरूप प्राणवायू पोचवण्यासाठी जामनगरहून मुंबईला तसेच नागपूर व पुणे येथे विशाखापट्टनम /अंगुल येथून प्राणवायूची वाहतूक करण्याचे नियोजन भारतीय रेल्वेने केले आहे.
तेलंगणाला वैद्यकीय वापराचा द्रवरूप प्राणवायू पोचवण्यासाठी अंगूल ते सिकंदराबाद मार्गावरून वाहतूक करण्याचे नियोजन भारतीय रेल्वेने केले आहे.
आंध्रप्रदेशात द्रवरूप प्राणवायू पुरवण्यासाठी अंगूल ते विजयवाडा हा मार्ग रेल्वेने निश्चित केला आहे.
मध्यप्रदेशात द्रवरूप प्राणवायू वाहतूकीसाठी भारतीय रेल्वे जमशेदपूर ते जबलपूर हा मार्ग वापरेल.
द्रवरूप प्राणवायू हा कमी तापमानाला वाहतूक करावा लागणारा असा घटक असल्यामुळे तो वाहून नेण्यासाठीचा सर्वाधिक वेग, चढ-उताराच्या वेळी घ्यावी लागणारी काळजी, विशेष फलाट व डबे, द्रवरूप प्राणवायू टँकर्सची उपलब्धता, अश्या अनेकविध मर्यादा येतात. वाटेतील रेल्वेमार्गाखालील पूल तसेच पादचारी पूल यांची संख्या लक्षात घेऊन वाहतूक करताना हे मार्ग जास्तीत जास्त मोकळे राहतील असे नियोजन केले जात आहे.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
आदिवासी विकास मंत्रालय
आदिवासी व्यवहार मंत्रालयाने अनुसूचित जमातीचे खासदार आणि आदिवासी पद्म पुरस्कारप्राप्त मान्यवरांचा केला सत्कार
‘एक भारत श्रेष्ठ भारत’ आणि ‘सबका साथ सबका विकास सबका विश्वास’ हा पंतप्रधानांचा सर्वांसाठीचा संदेश अमृत काळाच्या प्रवासादरम्यान आदिवासी जनतेची स्वप्ने, आशा आणि आकांक्षा पूर्ण करणार: अर्जुन मुंडा यांचा विश्वास
देशाच्या 15 व्या राष्ट्रपती म्हणून निवडून येण्याचा द्रौपदी मुर्मू यांचा ऐतिहासिक विजय साजरा करण्यासाठी आदिवासी व्यवहार मंत्रालयाने आज नवी दिल्ली येथील राष्ट्रीय आदिवासी संशोधन संस्थेत आयोजित कार्यक्रमात आदिवासी पद्म पुरस्कारप्राप्त मान्यवर आणि अनुसूचित जमातीच्या देशभरातील खासदारांना निमंत्रित केले होते.
अनुसूचित जमाती समाजाच्या पद्म पुरस्कार विजेत्यांनी आदिवासी समाजाचे कल्याण आणि उन्नतीसाठी दिलेल्या अतुलनीय योगदानाला मानवंदना देण्यासाठी मंत्रालयाने सत्कार समारंभ आयोजित केला होता. त्यानंतर, कार्यक्रम स्थळी पद्म पुरस्कार विजेत्यांबरोबर विशेष खुला संवाद आयोजित करण्यात आला होता.
यावेळी उपस्थित पद्म पुरस्कार विजेत्यांनी त्यांचे समृद्ध अनुभव आणि संघर्षमय प्रवासाबद्दल माहिती दिली. आदिवासी समाजाच्या पद्म पुरस्कार विजेत्यांचा जीवन प्रवास ऐकणं हा एक समृद्ध करणारा अनुभव होता, अशी प्रतिक्रिया यावेळी केंद्रीय आदिवासी व्यवहार मंत्री अर्जुन मुंडा यांनी दिली. पद्म पुरस्कार विजेते, त्यांचा प्रवास आणि यश प्रत्येकासाठी प्रेरणास्त्रोत असल्याचं ते म्हणाले. त्यांनी समाजासाठी मोठं योगदान दिलं आहे. जमिनीवर बदल घडवणाऱ्या या कर्तृत्ववानांना आपण मानवंदना द्यायला हवी असं आवाहन अर्जुन मुंडा यांनी केलं.
आदिवासी जनतेचे जीवन आणि आदिवासी समाजामध्ये India@75 ते India@100 असे परिवर्तन घडवून आणणाऱ्या पुरस्कार विजेत्यांकडून आपण प्रेरणा घ्यायला हवी, असं ते म्हणाले. पंतप्रधानांनी सर्वांना एक भारत श्रेष्ठ भारत आणि सबका साथ सबका विकास सबका विश्वास हा संदेश दिला असून, तो अमृत काळाच्या प्रवासा दरम्यान आदिवासी जनतेची स्वप्ने, आशा आणि आकांक्षा पूर्ण करील असं मंत्री म्हणाले.
केंद्रीय आदिवासी व्यवहार मंत्री अर्जुन मुंडा यांनी यावेळी मंत्रालयाच्या योजना आणि कार्यक्रमांचा आढावा घेण्यासाठी आदिवासी खासदार आणि मंत्रालयातील अधिकाऱ्यांची बैठक देखील घेतली.
पंतप्रधान कार्यालय
महान गायिका लता मंगेशकर यांच्या निधनाबद्दल पंतप्रधानांनी शोक व्यक्त केला
नवी दिल्ली, 6 फेब्रुवारी 2022
महान गायिका लता मंगेशकर यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. पंतप्रधानांनी त्यांच्या कुटुंबियांशी संवाद साधून शोकभावना व्यक्त केल्या. पंतप्रधान म्हणाले की, त्यांच्या सुमधुर आवाजात लोकांना मंत्रमुग्ध करण्याची अतुलनीय क्षमता होती, येणाऱ्या पिढ्या त्यांना भारतीय संस्कृतीच्या एक दिग्गज म्हणून कायम स्मरणात ठेवतील.
ट्विटच्या शृंखलेत पंतप्रधान म्हणाले;
"मी या दुःखाला शब्दात व्यक्त करू शकत नाही. कनवाळू लता दीदी आम्हाला सोडून गेल्या. त्यांच्या जाण्याने आपल्या देशात एक पोकळी निर्माण झाली आहे, जी कधीही भरली जाऊ शकत नाही. आगामी पिढ्या त्यांना भारतीय संस्कृतीच्या एक दिग्गज म्हणून कायम स्मरणात ठेवतील. त्यांच्या सुमधुर आवाजात लोकांना मंत्रमुग्ध करण्याची अतुलनीय क्षमता होती.''
"लता दीदींच्या गाण्यांमध्ये विविध प्रकारच्या भावना होत्या. त्यांनी अनेक दशकांपासून भारतीय चित्रपट जगतातील स्थित्यंतरे जवळून पाहिली. चित्रपटांच्या पलीकडे, त्या नेहमीच भारताच्या विकासाबद्दल सजग होत्या. त्यांना नेहमीच एक सामर्थ्यशाली आणि विकसित भारत पाहायचा होता."
"लता दीदींकडून मला नेहमीच अपार स्नेह मिळाला हा मी माझा सन्मान समजतो. माझा त्यांच्याशी झालेला संवाद अविस्मरणीय राहील. लता दीदींच्या निधनाबद्दल मी माझ्या देशवासीयांसह अत्यंत दुःखी आहे. त्यांच्या कुटुंबीयांशी संवाद साधून शोक संवेदना व्यक्त केल्या. ओम शांती."
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
एमएसएमई ना सायबर सुरक्षा निर्देश लागू करण्याची आणि सदस्य/ग्राहकांच्या तपशीलांच्या प्रमाणीकरणाची मुदत सीईआरटी-इन ने 25 सप्टेंबर, 2022 पर्यंत वाढवली
या निर्णयामुळे एमएसएमई ना 28.04.2022 रोजी लागू करण्यात आलेले सायबर सुरक्षा निर्देश लागू करण्यासाठी आवश्यक क्षमता विकसित करता येणार
विदा केंद्र, व्हीपीएस पुरवठादार, क्लाउड सेवा पुरवठादार आणि व्हीपीएन सेवा पुरवठा दारांना देखील सदस्य/ग्राहकांच्या तपशिलांच्या प्रमाणीकरणाशी संबंधित यंत्रणा लागू करण्यासाठी अतिरिक्त वेळ देण्यात आली
नवी दिल्ली, 28 जून 2022
इंडियन कॉम्पुटर इमर्जन्सी रिस्पॉन्स टीम  ही माहिती तंत्रज्ञान कायदा, 2000 च्या 70B कलमा अंतर्गत केलेल्या तरतुदींनुसार देशाच्या सायबर सुरक्षा क्षेत्रात विविध कामे करण्यासाठीची राष्ट्रीय संस्था आहे. सीईआरटी-इन सतत सायबर धोक्यांचे विश्लेषण करते आणि मागोवा घेण्यात आलेल्या सायबर घटना हाताळून त्यावर प्रतिसाद देते. देशात खुल्या, सुरक्षित आणि विश्वासार्ह तसेच उत्तरदायी इंटरनेचा प्रचार करण्यासाठी सीईआरटी-इन ने माहिती तंत्रज्ञान कायद्याच्या 70B कलमा अंतर्गत माहिती सुरक्षा पद्धतींशी संबंधित अधिकार बजावण्यासाठीचे निर्देश 28 एप्रिल, 2022 रोजी जारी केले आहेत.
त्यानंतर, सीईआरटी-इन कडे प्राप्त झालेल्या सर्वसामान्य शंकांना उत्तर देण्यासाठी, वारंवार विचारल्या जाणाऱ्या प्रश्नांचा  संच असलेले दस्तऐवज देखील इलेक्ट्रॉनिक्स आणि माहिती तंत्रज्ञान आणि कौशल्य विकास तसेच उद्योजकता राज्य मंत्री, राजीव चन्द्रसेखर यांनी 18 मे, 2022 रोजी प्रकाशित केले, ज्यायोगे विविध भागधारकांना याची अधिक चांगली माहिती मिळेल तसेच देशात खुल्या, सुरक्षित, विश्वासार्ह आणि उत्तरदायी इंटरनेटचा प्रचार होईल.
सूक्ष्म, लघु आणि मध्यम उद्योगांच्या  सायबर सुरक्षेबाबत 28 एप्रिल , 2022 रोजी जारी करण्यात आलेल्या निर्देशांच्या अंमलबजावणीसाठीची मुदत वाढवावी अशी विनंती एमईआयटीवाय  आणि सीईआरटी-इन यांना प्राप्त झाली आहे.
त्याचप्रमाणे, विदा केंद्र, खासगी आभासी सेवा पुरवठादार , क्लाउड सेवा पुरवठादार आणि खासगी आभासी नेटवर्क सेवा पुरवठादार  यांच्या सदस्य/ग्राहकांचे प्रमाणीकरण करण्यासाठीची यंत्रणा लागू करायला अतिरिक्त वेळ मागण्यात आली आहे.
हे प्रकरण सीईआरटी-इन ने विचारात घेतले असून सूक्ष्म, लघु आणि मध्यम उद्योगांना  सायबर सुरक्षा निर्देश लागू करण्यासाठी आवश्यक असलेली क्षमता विकसित करता यावी यासाठी 25 सप्टेंबर 2022 पर्यंत मुदतवाढ देण्याचा निर्णय घेण्यात आला आहे.
त्याशिवाय, विदा केंद्र, खासगी आभासी सेवा पुरवठादार , क्लाउड सेवा पुरवठादार आणि खासगी आभासी नेटवर्क सेवा पुरवठादार  यांना देखील आपल्या सदस्य/ग्राहकांच्या तपशीलांबाबत पैलूंच्या प्रमाणीकरणासाठीची यंत्रणा लागू करायला 25 सप्टेंबर 2022 पर्यंत मुदतवाढ देण्यात आली आहे. याबाबतचा आदेश https://www.cert-in.org.in/Directions70B.jsp या लिंक वर उपलब्ध आहे.
वारंवार विचारल्या जाणाऱ्या प्रश्नांचा  अतिरिक्त संच देखील https://www.cert-in.org.in/Directions70B.jsp या लिंक वर प्रकाशित करण्यात आला असून यामध्ये सीईआरटी-इन कडे नुकत्याच प्राप्त झालेल्या शंकांचे निराकरण करण्यात आले आहे.S.Thakur/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
विज्ञान आणि तंत्रज्ञान मंत्रालय
केंद्रीय मंत्री डॉ. हर्ष वर्धन यांच्या हस्ते केंद्रीय विज्ञान आणि औद्योगिक संशोधन संस्थेच्या  पुष्पशेती प्रकल्पाचे उद्घाटन
देशभरातील केंद्रीय विज्ञान आणि औद्योगिक संशोधन संस्थेच्या  प्रयोगशाळांभोवती उपलब्ध असलेल्या जमिनी, संस्थेच्या पुष्पशेती प्रकल्पाचे नमुने म्हणून विकसित कराव्यात, अशी सूचना केंद्रीय मंत्री डॉ. हर्ष वर्धन यांनी आज केंद्रीय विज्ञान आणि औद्योगिक संशोधन संस्थेच्या शास्त्रज्ञांना केली. 21 राज्ये आणि केंद्रशासित प्रदेशांमध्ये सीएसआयआर फुलांच्या शेती संदर्भातील प्रकल्प राबवण्यास मंजुरी देण्यात आली आहे. यामुळे केंद्रीय विज्ञान आणि औद्योगिक संशोधन संस्थांमधील उपलब्ध मूलभूत ज्ञान वापरात येऊन त्याची भारतीय शेतकऱ्यांना मदत होईल. तसेच उद्योगांना फुलांच्या निर्यातीसाठीच्या मानकांची पूर्तता करता आल्याने पुनर्स्थापित होण्यासाठीही त्याचा उपयोग होईल. केंद्रीय मंत्री हर्षवर्धन आज नवी दिल्लीत सीएसआयआर पुष्प शेती प्रकल्पाच्या दूरस्थ पद्धतीने झालेल्या उद्घाटन सोहळ्याच्या वेळी बोलत होते.
“शेतकऱ्यांना पुष्प शेती ही परंपरागत उत्पन्नाच्या पाचपट अधिक उत्पन्न देऊ शकते याची अजिबात कल्पना नसते. पुष्पनर्सरी व्यवसायाची उभारणी, मोठ्या प्रमाणावरील पुष्पशेती, तसेच नर्सरी व्यवसायासाठी नवउद्योजक, नर्सरी व्यवसायाचे मुल्यवर्धन, फुलांची निर्यात अशा अनेक माध्यमातून पुष्पशेती भरपूर जणांना रोजगार पुरवू शकते”, असे हर्षवर्धन यांनी नमूद केले.
सीएसआयआर च्या पुष्पशेती प्रकल्पातून फुलांच्या शेतीचे तंत्र, नवीन वैशिष्ठ्यपूर्ण विविध जाती आणि सीएसआयआर संस्थांमध्ये उपलब्ध असणारे मूल्यवर्धनाचे तंत्र शेतकरी आणि नवउद्योजकांपर्यंत घेऊन जाण्यासाठी प्रयत्न केले जातील ज्यामुळे त्यांचे उत्पन्न वाढण्यासाठी सहाय्य होईल, असेही मंत्रीमहोदयांनी सांगितले.
केंद्रीय विज्ञान आणि औद्योगिक संशोधन संस्थेचा पुष्पशेती प्रकल्प हा फुलांच्या शेतीत नवउद्योजकांना संधी निर्माण करून देईल अशी आशा आहे.
यावेळी डॉ. हर्ष वर्धन यांनी केंद्रीय विज्ञान आणि औद्योगिक संशोधन संस्थेचे पोर्टल आणि अँड्रॉइड ॲपचेही उदघाटन केले.